钦定古今图书集成/方舆汇编/边裔典/第089卷 > 梁书 > 海南传序
## 钦定古今图书集成/方舆汇编/边裔典/第089卷 > 梁书 > 海南传序

海南诸国，大抵在交州南及西南大海洲上，相去近
者三五千里，远者二三万里，其西与西域诸国接。汉
元鼎中，遣伏波将军路博德开百越，置日南郡。其徼
外诸国，自武帝以来皆献见。后“汉桓帝世，大秦、天竺
皆由此道遣使贡献。及吴孙权时，遣宣化从事朱应、
中郎康泰通焉。其所经及传闻则有百数十国，因立”
记传。晋代通中国者盖鲜，故不载史官。及宋、齐至者
有十馀国，始为之传。自梁革运，其奉正朔，修贡职，航
海岁至，逾于前代矣。今采其风俗粗著者，缀为《海南
传》云。